10. pielikums

Projektu iesniegumu atlases nolikumam

**Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.4. pasākuma "Energoefektivitātes paaugstināšana valsts ēkās" papildinošās saimnieciskās darbības uzraudzības metodika**

Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.4. pasākuma "Energoefektivitātes paaugstināšana valsts ēkās" (turpmāk – pasākums) ietvaros ir noteikts, ka projekta iesniedzēja īpašumā, lietošanā vai valdījumā esošajā infrastruktūrā, kas tiek izmantota tādu funkciju vai pārvaldes uzdevumu nodrošināšanai, kuri nav saistīti ar saimniecisko darbību, pamatlīdzekļu un ilgtermiņa ieguldījumu nolietojuma periodā pieļaujams veikt papildinošu saimniecisko darbību, kas kopsummā nepārsniedz 20 % no infrastruktūras gada jaudas platības, laika vai finanšu izteiksmē, lai atbalsts pasākuma ietvaros netiktu kvalificēts kā komercdarbības atbalsts.

Šīs metodikas ietvaros projekta iesniedzēja infrastruktūra ir ēka, funkcionāli saistītā ēku grupa, kuras ir projekta iesniedzēja īpašumā, lietošanā vai valdījumā, lai veiktu valsts deleģētos pārvaldes uzdevumus un papildinošo saimniecisko darbību, un par kuru iesniegts projekta iesniegums (turpmāk – infrastruktūra). Papildinošā saimnieciskā darbība ir darbība, kas ir cieši saistīta ar infrastruktūras ekspluatāciju vai ir tai nepieciešama vai nesaraujami saistīta ar tās galveno nesaimniecisko izmantojumu. Papildinošai saimnieciskai darbībai patērē tos pašus resursus kā pamata darbībai, piemēram, tos pašus materiālus, iekārtas, darbaspēku vai pamatkapitālu. Atbilstoši [Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/C 262/01)](https://eur-lex.europa.eu/legal-content/LV/TXT/?uri=uriserv:OJ.C_.2016.262.01.0001.01.LAV&toc=OJ:C:2016:262:TOC) 207.punktam “ja jaukta izmantojuma gadījumā infrastruktūru izmanto galvenokārt tikai nesaimnieciskajai darbībai, Komisija uzskata, ka valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, tas ir, šī darbība ir tieši saistīta ar infrastruktūras ekspluatāciju un tai nepieciešama vai nesaraujami saistīta ar tās galveno nesaimniecisko izmantojumu.”

Saimnieciskā darbība ir ikviena darbība, kas ietver preču un pakalpojumu piedāvāšanu tirgū.[[1]](#footnote-2) Ja noteikts apjoms infrastruktūras ir iznomāts ar projekta iesniedzēju nesaistītai privātai vai juridiskai personai, kas neveic valsts deleģētos pārvaldes uzdevumus, tad šādas darbības ir kvalificējamas kā saimnieciskā darbība, kas neatbilst papildinošas saimnieciskās darbības definīcijai, proti, tā nav saistīta ar nesaimniecisko infrastruktūras pamatdarbību un nav nepieciešama tās nesaimnieciskās pamatdarbības nodrošināšanai. Saimnieciskās darbības veikšana projekta iesniegumā paredzētajās ēkās nav atbalstāma, līdz ar to izmaksas ēkas daļai, kurā tiek veikta saimnieciskā darbība, neiekļauj projektā. Piemērus skatīt 1. pielikumā.

Pasākuma ietvaros pieteiktās ēkās daļā, kur **netiek veikta saimnieciskā darbība**, ir iespējams sniegt papildpakalpojumus. Par papildpakalpojumiem uzskata, piemēram, ēdināšanas pakalpojumu sniegšanu galvenokārt ēkā nodarbinātajiem (darbiniekiem un audzēkņiem) jebkura darbības veida ēkās. Papildpakalpojumus sniedz infrastruktūrā, kas nav saistīta ar saimnieciskās darbības veikšanu.

Finansējuma saņēmējs vai sadarbības partneris visā projekta dzīves ciklā sagatavo ikgadējus pārskatus par papildinošas saimnieciskās darbības un nodrošina šī pārskata un aprēķinus pamatojošo dokumentu pieejamību papildinošas saimnieciskās darbības uzraudzībai. Ja finansējuma saņēmējs konstatē, ka ir pārsniegts papildinošās saimnieciskās darbības 20 % ierobežojums no infrastruktūras gada jaudas platības, laika vai finanšu izteiksmē, vai ka veiktās investīcijas tiek izmantotas citai saimnieciskai darbībai, kas nav uzskatāma par papildinošu saimniecisku darbību, tas saskaņā ar līgumu vai vienošanos par projekta īstenošanu noteiktajā termiņā iesniedz Centrālajai finanšu un līgumu aģentūrai (turpmāk – CFLA) ziņojumu par konstatēto. Ja sadarbības partneris konstatē papildinošās saimnieciskās darbības pieļaujamā apjoma pārsniegumu, tam ir pienākums ziņot finansējuma saņēmējam par konstatēto.

CFLA ir tiesības finansējuma saņēmējam pieprasīt pārskatus par papildinošu saimniecisko darbību un papildpakalpojumiem visā projekta dzīves cikla laikā, tai skaitā gadījumos, kad saņemta informācija par papildinošās saimnieciskās darbības un papildpakalpojumu nosacījumu pārkāpumu no finansējuma saņēmēja, kompetentajām iestādēm vai no trešajām personām. Dzīves cikla beigās atsevišķiem projektiem CFLA veiks arī izlases pārbaudes par papildinošās saimnieciskās darbības nosacījumu par visu dzīves ciklu. Sadarbības iestāde veic izlases veida pārbaudes papildinošās saimnieciskās darbības nosacījumu ievērošanas uzraudzībai pie noslēguma maksājuma pieprasījuma un projekta dzīves cikla beigās, nosakot izlases apjomu atbilstoši projektu riska līmenim.

Projekta dzīves cikls ir 10 gadi. Projekta dzīves cikls sākas ar brīdi, kad ēka ir nodota ekspluatācijā.

Metodika ietver aprakstu papildinošās saimnieciskās darbības aprēķinam projekta iesniedzēja īpašumā, lietošanā vai valdījumā esošajā infrastruktūrā pēc trīs metodēm: platības, laika un finanšu izteiksmē. Projekta iesniedzējs, iesniedzot projekta iesniegumu, izvēlas savai darbībai atbilstošo aprēķina metodi, kuru **nevar mainīt** visa projekta dzīves cikla laikā.

Tāpat projekta iesniedzējs izvēlas vienu no zemāk norādītajiem aprēķinu veidiem:

* aprēķināt papildinošo saimniecisko darbību attiecīgās ēkas, par kuru iesniegts projekta iesniegums, ietvaros (gadījumā, ja projekta iesniedzējs iesniedz projektu iesniegumus par vairākām funkcionāli saistītām ēkām, tad šajā aprēķinu veidā papildinošā saimnieciskā darbība ir jārēķina kopā par visām ēkām, par kurām iesniegti projektu iesniegumi);
* aprēķināt papildinošo saimniecisko darbību visas ar attiecīgo ēku/-ām, par kuru/-ām iesniegti projektu iesniegumi, funkcionāli saistītās infrastruktūras ietvaros, izvērtējot pret visu projekta iesniedzēja īpašumā, lietošanā vai valdījumā esošo funkcionāli saistīto infrastruktūru.

Projekta iesniedzējs, iesniedzot projekta iesniegumu, sākotnējos aprēķinus veic uz projekta iesniegšanas brīdi un pēc tam katru gadu visā projekta dzīves cikla periodā. Ja finansējuma saņēmēja infrastruktūrā kalendārā gada periodā notiek izmaiņas, tad tās ņem vērā, veicot aprēķinus. Piemēram, ja telpas pusgadu ir izmantotas papildinošās saimnieciskās darbības nodrošināšanai un otru pusgadu – valsts deleģēto pārvaldes uzdevumu veikšanai, tad, veicot aprēķinus, piemēram, laika izteiksmē, pusi no gada jaudas norāda pie papildinošās saimnieciskās darbības, bet otru pusi – pie nesaimnieciskās darbības.

Gadījumā, ja **uz projekta iesnieguma iesniegšanas brīdi** papildinošās saimnieciskās darbības aprēķina rezultātā tiek konstatēts, ka ēkā vai ēkas daļā, par kuru iesniegts projekts, veiktās saimnieciskās darbības apjoms pārsniedz pieļaujamo (20 %) apmēru, tad tiek uzskatīts, ka ēka vai ēkas daļa tiek izmantota saimnieciskajai darbībai.

Ja **projekta dzīves cikla laikā** tiek konstatēts, ka ēkā vai ēkas daļā, par kuru tiek īstenots projekts, tiek veikta saimnieciskā darbība, kas nav uzskatāma par papildpakalpojumu, vai tiek veikta papildinoša saimnieciskā darbība, kas pārsniedz 20% slieksni, vai tiek veikta saimnieciskā darbība, kas nav uzskatāma par papildinošu saimniecisko darbību, finansējuma saņēmējam proporcionāli tai gada jaudas (platības, laika vai finanšu izteiksmē) daļai, par kuru kopumā ir konstatēts pārkāpums, ir pienākums atmaksāt CFLA saņemto nelikumīgo komercdarbības atbalstu kopā ar procentiem par attiecīgo gadu no līdzekļiem, kas brīvi no komercdarbības atbalsta, saskaņā ar Komercdarbības atbalsta kontroles likuma IV vai V nodaļu (skatīt 4.3.punktu).

1. **Papildinošās saimnieciskās darbības platības izteiksmē aprēķina metodika**

Šajā sadaļā norādīta aprēķina metode, izmantojot infrastruktūras jaudu platības izteiksmē.

Aprēķina formula:

PSD – papildinošā saimnieciskā darbība, %;

P1psd – projekta iesniedzēja īpašumā, lietošanā vai valdījumā esošo funkcionāli saistīto ēku summārā platība, kas tiek izmantota PSD nodrošināšanai, m2;

Pkop – projekta iesniedzēja īpašumā, lietošanā vai valdījumā esošās ēkas vai funkcionāli saistīto ēku kopējā platība, m2;

P1saim – projekta iesniedzēja īpašumā, lietošanā vai valdījumā esošo funkcionāli saistīto ēku summārā platība, kas tiek izmantota saimnieciskai darbībai, m2.

Projekta iesniedzējs tabulas veidā (2. pielikums) CFLA sniedz informāciju un skaidrojumu par savā īpašumā, lietošanā vai valdījumā esošajām funkcionāli saistītajām ēkām, kuras tas izmanto aprēķinu veikšanai. Datos norāda:

* kalendāro gadu, par kuru aprēķins veikts;
* katras funkcionāli saistītās ēkas adresi, platību (m2) un izmantošanas veidu;
* platību (m2), kurā tiek veikta papildinošā saimnieciskā darbība katrā funkcionāli saistītajā ēkā;
* platību (m2), kurā tiek veikta saimnieciskā darbība katrā funkcionāli saistītajā ēkā (ēkas, kurās veic tikai saimniecisko darbību, aprēķinā var neiekļaut);
* pamatojumu, kādēļ ēkas ir funkcionāli saistītas.

*Piemērs:*

Ēkas, par kuru iesniegts projekta iesniegums, kopējā platība ir 1000 m2, tajā skaitā saimnieciskā darbība tiek veikta 30 m2 apmērā un papildinošā saimnieciskā darbība tiek veikta 500 m2 apmērā. Projekta iesniedzēja valdījumā esošo ēku, kas ir funkcionāli saistītas ar ēku, par kuru iesniegts projekta iesniegums, kopējā platība ir 10 000 m2, tajā skaitā saimnieciskā darbība tiek veikta 500 m2 apmērā un papildinošā saimnieciskā darbība tiek veikta 1500 m2 apmērā.

Vienas ēkas robežās:

Funkcionāli saistītās infrastruktūras robežās:

*Piemērs:*

Projekta iesniedzējs ir iesniedzis trīs projektu iesniegumus par trim ēkām. Pirmās ēkas platība ir 3 500 m2, otrās – 1 000 m2 un trešās – 2 500 m2. Papildinošā saimnieciskā darbība tiek veikta attiecīgi 3 500 m2, 300 m2 un 1 000 m2 apmērā, bet saimnieciskā darbība attiecīgi 50 m2, 100 m2un 70 m2 apmērā. Projekta iesniedzēja īpašumā esošo ēku, kas ir funkcionāli saistītas ar ēkām, par kurām iesniegti projektu iesniegumi, kopējā platība ir 100 000 m2, tajā skaitā saimnieciskā darbība tiek veikta 500 m2 apmērā, un papildinošā saimnieciskā darbība – 5 000 m2 apmērā.

Trīs ēku robežās:

Funkcionāli saistītās infrastruktūras robežās:

1. **Papildinošās saimnieciskās darbības laika izteiksmē aprēķina metodika**

Projekta iesniedzējs, izvēloties veikt papildinošās saimnieciskās darbības aprēķinu laika izteiksmē, aprēķiniem izmanto faktisko laiku, ko aizņem nesaimnieciskās, saimnieciskās un papildinošās saimnieciskās darbības veikšana attiecīgajā ēkā vai ēkas daļā (0-24 h/diennaktī). Piemēram, ja noteikts apjoms infrastruktūras ir iznomāts ar valsts deleģēto uzdevumu nodrošināšanu nesaistītai privātai vai juridiskai personai (saimnieciskā darbība) un nomnieks lieto to tikai 3 stundas diennaktī, projekta iesniedzējs aprēķiniem izmanto 3 h/diennaktī. Laiku, kurā telpas netiek izmantotas vispār, aprēķinā neiekļauj.

Pēc tādas pašas analoģijas finansējuma saņēmējs veic aprēķinu arī papildinošai saimnieciskai darbībai.

Aprēķina formula:

PSD – papildinošā saimnieciskā darbība, %;

L1psd – PSD veikšanas laiks attiecīgajā ēkā pie attiecīgas platības (P1psd), h/diennaktī;

P1psd – funkcionāli saistīto ēku platība, kurā attiecīgā laika brīdī (L1psd) tiek veikta PSD, m2;

L1kop – projekta iesniedzēja īpašumā vai valdījumā esošās funkcionāli saistītās ēkas izmantošanas laiks pie attiecīgas platības (P1kop) valsts pārvaldes deleģēto uzdevumu, PSD un saimnieciskās darbības nodrošināšanai, h/diennaktī;

P1kop – projekta iesniedzēja īpašumā vai valdījumā esošās funkcionāli saistītās ēkas, kas attiecīgā laika brīdī (L1kop) tiek izmantotas valsts pārvaldes deleģēto uzdevumu, PSD un saimnieciskās darbības nodrošināšanai, kopējā platība (sakrīt ar valsts ēku sarakstā norādīto platību), m2;

L1saim – saimnieciskās darbības veikšanas laiks funkcionāli saistītajā ēkā pie attiecīgas platības (P1saim), h/diennaktī;

P1saim – ēkas daļas, kurā attiecīgā laika brīdī (L1saim) tiek veikta saimnieciskā darbība, platība, m2;

D – dienu skaits kalendārajā gadā.

Projekta iesniedzējs tabulas veidā (3. pielikums) CFLA sniedz informāciju par savā īpašumā, lietošanā vai valdījumā esošajām funkcionāli saistītajām ēkām, kuras tas izmanto aprēķinu veikšanai. Datos norāda:

* kalendāro gadu, par kuru aprēķins veikts;
* katras funkcionāli saistītās ēkas adresi, platību (m2), izmantošanas laiku (h/dnn) un izmantošanas veidu;
* katras funkcionāli saistītās ēkas izmantošanas laiku (h/dnn) reizinātu ar ēkas platību (m2);
* platību (m2), kurā tiek veikta saimnieciskā darbība attiecīgajā ēkā un saimnieciskai darbībai izmantoto laiku (h/dnn), šo abu vērtību reizinājumu;
* platību (m2), kurā tiek veikta papildinošā saimnieciskā darbība attiecīgajā ēkā un papildinošai saimnieciskai darbībai izmantoto laiku (h/dnn), šo abu vērtību reizinājumu;
* pamatojumu, kādēļ ēkas ir funkcionāli saistītas.

*Piemērs:*

Ēkas, par kuru iesniegts projekta iesniegums, kopējā platība ir 3000 m2, kuru izmanto 14 h/dnn 300 dienas valsts deleģēto pārvaldes uzdevumu nodrošināšanai, tajā skaitā saimnieciskā darbība tiek veikta 30 m2 apmērā 8 h/dnn visu gadu, bet papildinošā saimnieciskā darbība tiek veikta 100 m2 apmērā 12 h/dnn 300 dienas. Projekta iesniedzēja īpašumā, lietošanā vai valdījumā esošo ēku, kas ir funkcionāli saistītas ar ēku, par kuru iesniegts projekta iesniegums, kopējā platība ir 10 000 m2, kuras sadalās sekojoši:

1. ēku ar 3 000 m2 izmanto 14 h/dnn 300 dienas,
2. ēku ar 3 000 m2 izmanto 24 h/dnn 365 dienas,
3. ēku ar 2 000 m2 izmanto 14 h/dnn 265 dienas,
4. ēku ar 2 000 m2 izmanto 10 h/dnn 300 dienas,

tajā skaitā saimnieciskā darbība 1.ēkā tiek veikta 30 m2 apmērā 8 h/dnn visu gadu, 2.ēkā 100 m2 apmērā 12 h/dnn 265 dienas, bet papildinošā saimnieciskā darbība tiek veikta 300 dienas attiecīgi 100 m2 apmērā 12 h/dnn un 150 m2 apmērā 12 h/dnn. 3. un 4.ēkas ietvaros tiek veikti tikai valsts deleģētie pārvaldes uzdevumi.

Kalendārajā gadā ir 365 dienas.

Vienas ēkas robežās:

Visas funkcionāli saistītās infrastruktūras robežās:

1. **Papildinošās saimnieciskās darbības finanšu izteiksmē aprēķina metodika**

Projekta iesniedzējs, izvēloties veikt papildinošās saimnieciskās darbības aprēķinu finanšu izteiksmē, aprēķiniem izmanto kopējos ienākumus no funkcionāli saistītās infrastruktūras valsts deleģēto pārvaldes uzdevumu nodrošināšanai, ieskaitot ienākumus no papildinošās saimnieciskās darbības un ienākumus no saimnieciskās darbības.

Aprēķina formula:

PSD – papildinošā saimnieciskā darbība, %;

F1psd – gūtie ienākumi gadā no PSD funkcionāli saistītajā ēkā, EUR;

Fkop – kopējie finansējuma saņēmēja ienākumi gadā no funkcionāli saistītās infrastruktūras, ieskaitot saņemtās dotācijas no valsts budžeta un jebkuriem Eiropas Savienības fondu līdzekļiem, EUR;

F1saim – gūtie ienākumi gadā no saimnieciskās darbības funkcionāli saistītājā ēkā, EUR.

Projekta iesniedzējs tabulas veidā (4. pielikums) CFLA sniedz informāciju par savā īpašumā, lietošanā vai valdījumā esošajām funkcionāli saistītajām ēkām, kuras tas izmanto aprēķinu veikšanai. Datos norāda:

* kalendāro gadu, par kuru aprēķins veikts;
* kopējos ienākumus no funkcionāli saistītās infrastruktūras gadā, EUR;
* gūtos ienākumus gadā no saimnieciskās darbības, EUR;
* gūtos ienākumus gadā no PSD, EUR;
* pamatojumu, kādēļ ēkas ir funkcionāli saistītas.

*Piemērs:*

Finansējuma saņēmēja kopējie ienākumi vienas ēkas robežās, par kuru iesniegts projekta iesniegums, ir 100 000 EUR, tajā skaitā ienākumi no saimnieciskās darbības ir 2 000 EUR un no papildinošās saimnieciskās darbības – 98 000 EUR. Projekta iesniedzēja kopējais budžets no infrastruktūras, kas ir funkcionāli saistīta ar ēku, par kuru iesniegts projekta iesniegums, ir 1 000 000 EUR, tajā skaitā ienākumi no saimnieciskās darbības ir 50 000 EUR, bet no papildinošās saimnieciskās darbības – 100 000 EUR.

Vienas ēkas robežās:

Funkcionāli saistītās infrastruktūras robežās:

*Piemērs:*

Finansējuma saņēmējs ir iesniedzis trīs projektu iesniegumus par trim ēkām. Finansējuma saņēmēja kopējie ienākumi šo trīs ēku robežās ir 500 000 EUR, tajā skaitā ienākumi no saimnieciskās darbības ir 2 000 EUR un no papildinošās saimnieciskās darbības – 120 000 EUR. Finansējuma saņēmēja kopējie ienākumi no infrastruktūras, kas ir funkcionāli saistīta ar ēkām, par kurām iesniegti projektu iesniegumi, ir 5 000 000 EUR, tajā skaitā ienākumi no saimnieciskās darbības ir 50 000 EUR, bet no papildinošās saimnieciskās darbības – 200 000 EUR.

Trīs ēku robežās:

Funkcionāli saistītās infrastruktūras robežās:

4,04 %

1. **Vispārīgie jautājumi**
   1. Iesniedzot aprēķinu, projekta iesniedzējs apliecina, ka sniegtā informācija ir patiesa. Ja CFLA rodas šaubas par sniegto datu patiesumu, CFLA informē projekta iesniedzēju, norādot šaubu pamatu. Projekta iesniedzējam tādā gadījumā ar dokumentiem (līgumi, rēķini, izdrukas no grāmatvedības reģistriem, inventarizācijas lietas, iestādes iekšējie noteikumi, metodikas, dažādi vadības rīkojumi, bilances u.c.) ir jāpierāda, ka viņa sniegtā informācija ir patiesa.
   2. Ja aprēķini parāda, ka papildinošā saimnieciskā darbība pārsniedz 20 % no infrastruktūras gada jaudas, tad uz atbalstu pasākuma ietvaros nevar pretendēt..
   3. Ja kādā no kalendārajiem gadiem projekta dzīves cikla periodā papildinošā saimnieciskā darbība pārsniedz 20 % no infrastruktūras gada jaudas, finansējuma saņēmējam piemēro atgūšanas mehānismu. Saskaņā ar Eiropas Komisijas skaidrojumu[[2]](#footnote-3) atgūšanas mehānisma gadījumā finansējuma saņēmējs atmaksā saņemto nelikumīgo komercdarbības atbalstu kopā ar procentiem par attiecīgo gadu no līdzekļiem, kas brīvi no komercdarbības atbalsta, proporcionāli papildinošās saimnieciskās darbības daļai.

*Piemērs:*

Projekta attiecināmās izmaksas bija 1 000 000 EUR. Papildinošā saimnieciskā darbība pirms projekta īstenošanas bija 15 %. Projekta tika īstenots 2027. gadā, un tā dzīves cikls ir 10 gadi.

Atmaksājamā publiskā finansējuma daļa:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2028. | 2029. | 2030. | 2031. | 2032. | 2033. | 2034. | 2035. | 2036. | 2037. |
| Tūkst. EUR | 100 | 100 | 100 | 100 | 100 | 100 | 100 | 100 | 100 | 100 |
| PSD, % | 15 | 20 | 25 | 18 | 22 | 15 | 20 | 15 | 10 | 24 |
| Jāatmaksā, EUR | 0 | 0 | 25 000 | 0 | 22 000 | 0 | 0 | 0 | 0 | 24 000 |

1. Par 2030. gadu jāatmaksā
2. Par 2032. gadu jāatmaksā
3. Par 2037. gadu jāatmaksā
4. Finansējuma saņēmējs projekta dzīves cikla periodā kopā atmaksās 71 000 EUR un procentu maksājumus.

1. Tiesas 1987. gada 16. jūnija spriedumu Komisija/Itālija, 118/85, ECLI:EU:C:1987:283, 7. punkts; Tiesas 1998. gada 18. jūnija spriedumu Komisija/Itālija, C-35/96, ECLI:EU:C:1998:303, 36. punkts; Tiesas 2000. gada 12. septembra spriedumu Pavlov un citi, apvienotās lietas no C-180/98 līdz C-184/98, ECLI:EU:C:2000:428, 75. punkts [↑](#footnote-ref-2)
2. Igaunijas 2016. gada 17. novembrī uzdots jautājums par Komisijas 2014. gada 17. jūnija Regulas (ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu 26. panta 7. punktu, un Eiropas Komisijas 2017. gada 22. februāra sniegtā atbilde par atgūšanas mehānismu un papildinošo saimniecisko darbību [↑](#footnote-ref-3)